open-index/open-wikipedia-markdown huggingface dataset:
Մարիո Էրմոսո

**Մարիո Էրմոսո** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Իսպանիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ռեալ Մադրիդ
Էրմոսոն Ռեալ Մադրիդի ակադեմիայի սան է։ 2012 թվականի սեպտեմբերի 28-ին նա խաղադաշտ դուրս եկավ Սանտիագո Բերնաբեուի գավաթի Միլյոնարիոսի դեմ ընկերական խաղում։ 2015 թվականի հուլիսի 16-ին Էրմոսոն 1 տարվա վարձավճարով տեղափոխվեց Ռեալ Վալյադոլիդ։ Իր պրոֆեսիոնալ դեբյուտը նշեց օգոստոսի 22-ին՝ Կորդովայի դեմ խաղում։ Դեկտեմբերի 13-ին նա գոլային փոխանցում տվեց Ալբասետեի դեմ խաղում՝ 1-0 հաշվով հաղթանակ պարգևելով իր թիմին։ Վալյադոլիդի կազմում Էրմոսոն անցկացրեց 31 հանդիպում՝ դառնալով 2 գոլային փոխանցման հեղինակ։

### Էսպանյոլ
2017 թվականի հուլիսի 12-ին Էրմոսոն 3 տարվա պայմանագիր կնքեց Էսպանյոլի հետ։ Իր դեբյուտը ակումբի կազմում նշեց սեպտեմբերի 9-ին՝ Բարսելոնայի դեմ խաղում։ Նոյեմբերի 4-ին նա հեռացվեց խաղադաշտից Ալավեսի դեմ խաղում՝ ստանալով երկրորդ դեղին քարտը հանդիպման 39-րդ րոպեին։ Իր առաջին գոլը խփեց 2018 թվականի հունվարի 28-ին՝ Լեգանեսի դեմ խաղում, սակայն դառնալով նաև 2 ինքնագոլի հեղինակ։ Օգոստոսի 18-ին Էրմոսոն գոլի հեղինակ դարձավ Սելտա Վիգոյի դեմ խաղում, իսկ հանդիպումն ավարտվեց 1-1 հաշվով։ Սեպտեմբերի 25-ին իսպանացին խփեց Էյբարի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Էսպանյոլի կազմում Էրմոսոն անցկացրեց 59 հանդիպում՝ դառնալով 4 գոլի հեղինակ։

### Ատլետիկո Մադրիդ
2019 թվականի հուլիսի 18-ին Էրմոսոն 5 տարվա պայմանագիր կնքեց Ատլետիկո Մադրիդի հետ։ Ակումբը նրա համար վճարեց 29 միլիոն եվրո։

## Միջազգային կարիերա
Էրմոսոն ներկայացրել է Իսպանիան մինչև 19 տարեկանների երիտասարդական հավաքականում։ Իսպանիայի ազգային հավաքական նա առաջին անգամ հրավիրվեց 2018 թվականի նոյեմբերի 8-ին՝ Խորվաթիայի ու Բոսնիա և Հերցեգովինայի դեմ խաղերի համար։ Իր դեբյուտը ազգային հավաքականում նշեց նոյեմբերի 18-ին՝ թիմի մեկնարկային կազմում խաղադաշտ դուրս գալով Բոսնիա և Հերցեգովինայի դեմ խաղում։ 2019 թվականի մարտի 26-ին Էրմոսոն գոլային փոխանցում տվեց Ալվարո Մորատային Մալթայի դեմ խաղում՝ օգնելով Իսպանիային հաղթել 2-0 հաշվով։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 22-ի դրությամբ*

### Միջազգային վիճակագրություն
*2019 թվականի հուլիսի 22-ի դրությամբ*

## Ծանոթագրություններ

## Արտաքին հղումներ
* Էրմոսոյի պաշտոնական Տվիտերի էջը
* Էրմոսոյի պաշտոնական Ինստագրամի էջը
* Էրմոսոն transfermarkt-ում
* Էրմոսոն soccerbase.com-ում
* Էրմոսոն WhoScored.com կայքում
* Էրմոսոն Էսպանյոլի պաշտոնական կայքում 
* Էրմոսոն Ատլետիկո Մադրիդի պաշտոնական կայքում
* Էրմոսոն Լա Լիգայի պաշտոնական կայքում
* Էրմոսոն ՈՒԵՖԱ-ի պաշտոնական կայքում

Կատեգորիա:Ատլետիկո Մադրիդի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռոմայի ֆուտբոլիստներ
Հայկական գամփռի արձան

**Հայկական գամփռի արձան**, գտնվում է Երևանի կենտրոնում՝ Օղակաձև զբոսայգում՝ Տերյան և Մոսկովյան փողոցների խաչմերուկում։ Տեղադրվել է 2018 թվականին։

## Հեղինակ
* Քանդակագործ՝ Լևոն Թոքմաջյան

## Նկարագրություն
Հայկական գամփռի քանդակը բրոնզից է, չափսերը՝ 1:1,3 մասշտաբով՝ 160 սմ x 100 սմ x 40 սմ։ Պատվանդանին հայերեն և անգլերեն փորագրված են հետևյալ բառերը. *«Ամստերդամի հայ համայնքից Երևան քաղաքին 2800-ամյա հոբելյանի առթիվ»*։ Արձանի արժեքն է 7000 եվրո։

## Պատմություն
Գամփռի արձանը Ամստերդամի հայ համայնքի նվերն է Երևանին՝ 2800-ամյակի կապակցությամբ։ Մտահղացումն իրագործելու համար կազմակերպվել է դրամահավաք, որին մասնակցել է Նիդերլանդների հայությունը, ինչպես նաև հոլանդացիներ։ Նախաձեռնության կազմակերպիչն է «Սուրբ Գրիգոր Նարեկացի» հիմնադրամի վարչությունը։

Հայկական գամփռի արձանի բացումը տեղի է ունեցել Երևանի Տերյան և Մոսկովյան փողոցների խաչմերուկում 2018 թվականի օգոստոսի 23-ին։ Արարողությանը մասնակցել են Ամստերդամի Սուրբ հոգի եկեղեցի հիմնադրամի վարչության նախագահ Տիգրան Միգդեսյանը, Երևանի Մատենադարանի տնօրեն Վահան Տեր-Ղևոնդյանը, Մոնտե Կառլոյի բալետի թատրոնի մենապարուհի Վիկտորյա Անանյանը, ՀՀ Ազգային անվտանգության ծառայության պետ Արթուր Վանեցյանը, Երևանի քաղաքապետի տեղակալ Արամ Սուքիասյանը, արվեստի գործիչներ և ուրիշներ։

Ելույթ են ունեցել քանդակի հեղինակ Լևոն Թոքմաջյանը, «Սուրբ Գրիգոր Նարեկացի» հիմնադրամի վարչության պատվավոր նախագահ Վահան Ավագյանը։

## Պատկերասրահ

Monument to Armenian Gampr dog (6).jpg
Monument to Armenian Gampr dog (2).jpg
Monument to Armenian Gampr dog (3).jpg


## Ծանոթագրություններ

## Արտաքին հղումներ
* Երևանում տեղի ունեցավ Հայ գամփռի հուշարձանի բացումը

Կատեգորիա:2018 հիմնադրումներ Երևանում
Կատեգորիա:Երևանի հուշարձաններ
Կատեգորիա:Լևոն Թոքմաջյանի քանդակներ
Կատեգորիա:Կենդանիների քանդակներ
Անջելինա Վափախաբուլո

**Անջելինա Չոգո Վափախաբուլո** (, Ուգանդայում հայտնի է որպես Մամա Անջելինա, ), United Way համաշխարհային հասարակական կազմակերպության հիմնադիր անդամ և խորհրդի նախագահ։ Մամա Անջելինան Ուգանդայի ամենահայտնի համայնքային ակտիվիստներից, առաջնորդներից և սոցիալական աշխատակիցներից է։ Տարիներ շարունակ Անջելինան պայքարել է ՄԻԱՎ/ՁԻԱՀ-ի դեմ և հոգ է տարել Ուգանդայում գտնվող որբերի և խոցելի երեխաների համար։ Որպես ՁԻԱՀ-ի ծրագրի (MAVAP) շուկայի մատակարարների ծրագրի համակարգող՝ Մամա Անջելինան հաջողությամբ փոխել է Կամպալայի շուկաները մեկ կանգառի առևտուրը, որտեղ վաճառողներն ու հաճախորդներն առևտուր են անում, սակայն նաև խրախուսել և ստուգել է նրանց ՄԻԱՎ-ի կարգավիճակը և բուժում նշանակել։ Քենիայում Ուգանդայի բարձրագույն հանձնակատարն է։ Մամա Անջելինան և United Way-ի  նախագահ և գլխավոր գործադիր տնօրեն Բրայան Գալլաղերը կազմակերպության գործունեությունը 2006 թվականի դեկտեմբերի 14-ին Վաշինգտոնում ներկայացրել են Սպիտակ տանը տեղի ունեցած Մալարիայի գագաթնաժողովում, որին հյուրընկալել են նախագահ Բուշը տիկնոջ հետ։

## Կենսագրություն
Անջելինա Վափախաբուլոն ծնվել և մեծացել է Տանզանիայի Իրինգա շրջանում։ Դար էս Սալաամ համալսարանում սովորելու տարիներին հանդիպել է Ջեյմս Վափախաբուլոյին (1945 թ., մարտի 23 - 2004 թ., մարտի 27), ով 2001-2004 թվականներին եղել է Ուգանդայի արտգործնախարար։ Նրանք ամուսնացել են և ունեցել չորս երեխա՝ Լումումբա, Մաիմա, Յոնա և Յոզեֆին։ Յոզեֆին Կասալամվա Վափախաբուլոն Ուգանդայի ազգային նավթային ընկերության գործադիր տնօրենն է։

Անջելինան և նրա ամուսինը Դար էս Սալաամ համալսարանում ուսանել են նախագահ Յովերի Մուսևենիի հետ։ Ջեյմս Վափախաբուլոյի հիշատակի արարողության ժամանակ Սիրոնկո շրջանի Մաֆուդու գյուղում գտնվող նրանց տանը ներկա է եղել նաև Նախագահ Մուսևենին, ով իրեն թեթևացած է զգացել, երբ Վափախաբուլոն ասել է, որ ինքը պատրաստվում է ամուսնանալ Անջելինայի հետ։ Վափախաբուլոն նախկինում հետաքրքրություն էր ցուցաբերում մի ամերիկուհու հանդեպ, ինչը նրա հասակակիցները համարում էին դավաճանություն ուսանողական պան-աֆրիկյան հեղափոխության ժամանակ տրված խոստմանը։

## Ծանոթագրություններ

Կատեգորիա:Ուգանդացի ակտիվիստներ
Մաթևոս Ղամազյան

**Մաթևոս Աբելի Ղամազյան** (, ), հայազգի արևելագետ, թարգմանիչ և դիվանագետ Ռուսական կայսրությունում։

## Կենսագրություն
Մաթևոս Ղամազյանը ծնվել է 1812 թվականի մարտի 6-ին Սանկտ Պետերբուրգում։ Սերվում է Սահառունիների հայկական իշխանական տոհմից։ 1825 թվականին ընդունվել է ինժեներական ուսումնարան, 1829 թվականին տեղափոխվել է զինվորական դասարան։ 1831-1835 թվականներին, որպես սպա ծառայել է Կովկասում։ 1832 թվականին մասնակցել է Ալեքսանդր Գրիբոյեդովի «Խելքից պատուհաս» երկի բեմադրությանը, որն առաջին անգամ բեմադրվել է Երևանում, ռուսական բանակի զինվորների կողմից, իսկ պրեմիերային ներկա է եղել նաև Ալեքսանդր Գրիբոյեդովը։ Խաղացել է Ֆամուսովի դերը։ 1835 թվականին թողել է զինվորական ծառայությունը և սկսել ուսումնասիրել արևելագիտություն, սովորել արաբերեն, պարսկերեն, թուրքերեն, հունարեն և այլ լեզուներ։ Տիրապետել է 15 լեզուների։ 1839 թվականին տեղափոխվել է Կոստանդնուպոլիս, որտեղ եղել է ռուսական դեսպանատան թարգմանիչը։ 1842 թվականին Ալեքսանդրիայում նշանակվել է թարգմանիչ։ 1848 թվականին և 1857 թվականին եղել է թուրք-պարսկական սահմանագծի հաստատման հանձնաժողովի քարտուղարը և թարգմանիչը, 1854 թվականին՝ Ռուսաստանի դեսպանը Գիլանում (Պարսկաստան)։ 1856 թվականին հետ է կանչվել Պետերբուրգ և ընդունվել աշխատանքի Արտաքին գործերի նախարարությունում։ 1865 թվականին ընտրվել է Մոսկվայի Լազարյան ինստիտուտի հոգաբարձուների խորհրդի անդամ։ 1872 թվականին նշանակվել է Ռուսական կայսրության արտաքին գործերի նախարարությանը կից արևելագիտության ամբիոնի վարիչ։ Եղել է դեսպան Իտալիայում և Հունաստանում։

Մահացել է Պետերբուրգում 1893 թվականի մայիսի 7-ին։

## Թարգմանություններ
1860-ական թվականներին մասնակցել է հայտնի գրողների երեկոներին, գրական իրադարձություններին։ Ռուսերեն է թարգմանել Պարսկաստանին և Օսմանյան կայսրությանը վերաբերող մի շարք պատմական գրքեր, հոդվածներ, Ֆիրդուսու, Սաադիի, Հաֆեզի, Շեքսպիրի երկերից, գրել է հրապարակախոսական հոդվածներ, կազմել բառարաններ։

Ստորագրել է Մ.Ա.Գ. և Սահառունի Մ.Ա.:

## Պարգևներ
* Արժանացել է Ռուսական կայսրության Սբ. Ստանիսլավի, Սբ. Աննայի առաջին աստիճանի շքանշանների։

## Երկեր
* "О Турции и Персии, из записок путешественника" ("Соврем.", 1857 г., №№ 7 и 8)
* перевел на русский язык извлечение из сочинения Джевдет-паши "История Турции", под заглавием: "Описание событий в Грузии и Черкесии по отношению к Оттоманской империи от 1192 г. по 1202 г. Жиджры (1775-1784 гг.)" ("Русский Архив", 1888 г., т. I), "Описание путешествия по турецко-персидской границе" Хуртид-Эффенди и "Турецкий документ из эпохи греческого восстания" ("Русский Архив", 1886 г., т. II).
* В "Русском Архиве" (1886 г., т. III) напечатал "Драгоман (из записок старого дипломата)". Составил "Военно-технический русско-французско-персидско-турецкий словарь". Новое Время, 1893 г., № 6175
* Гамазов М. А. Первые представления комедии "Горе от ума". .1827-1832. -BE, 1875, т. 54, № 7, с. 319-332.

## Ծանոթագրություններ

Կատեգորիա:Սահառունիներ
Կատեգորիա:19-րդ դարի թարգմանիչներ
Կատեգորիա:Հայ դիվանագետներ
Կատեգորիա:Հայ թարգմանիչներ
Կատեգորիա:Հայ արևելագետներ
Աբդլքարիմ

**Աբդլքարիմ**, արաբական ծագումով հայկական արական անձնանուն։ Ծագում է արաբերեն عبد الكريم (‘Abd-ul-karīm) անունից, որը նշանակում է «ծառա Ողորմածի» (Աստծո)։ Անսովոր անուն է։ Հայերի մեջ գործածվել է 2 անգամ` 14-15-րդ դարերում։ Այժմ չի գործածվում։

## Հայտնի անվանակիրներ
* Ապտուլքարիմ (14-րդ դար՝ 1391)․
* Աբդըլքարիմ (կամ Ապտուլքարամ), Ամիր-Հասանի որդին, Թաճդինի և Ամիրդոլի եղբայրը (1437, 1450, 1455)․

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 15 
* «Ձեռ Էջմ․», Թիվ 1656
* «Նօտարք հայոց», Ղևոնդ Փիրղալեմյան, Կ. Պոլիս, 1888, Էջ 111, 112, 164, 178

Կատեգորիա:Հայկական արական անձնանուններ
Ռիչարդ Գրիֆիտս

**Ռիչարդ Թոմաս Գրիֆիտս** (, ), թատրոնի, կինոյի և հեռուստատեսության բրիտանացի դերասան։

«Լորենս Օլիվիե» մրցանակի դափնեկիր է «Լավագույն դերասան» անվանակարգում, և «Драма Деск»-ի դափնեկիր՝ «Պիեսի լավագույն դերասան» անվանակարգում։ Պարգևատրվել է նաև «Outer Critics Circle Award»-ով «Լավագույն առաջարկվող դերասան» և «Тони» մրցանակով՝ «Պիեսի լավագույն դերասան» անվանակարգում («Պատմության սիրահարները» պիեսում 
գրականության ուսուցչի դերի համար)։

Բրիտանական կայսրության շքանշանի կավալեր է։

Հայտնի է նաև Հարրի Փոթերի մասին ֆիլմաշարում Վերնոն Դուրսլի դերով։

## Կենսագրություն
### Վաղ կյանք
Ռիչարդ Գրիֆիտսը ծնվել է Տորնաբի-օն-Տիսում (Յորքշիր, Անգլիա) պողպատագործի ընտանիքում։ Դաստիարակվել է կաթոլիկ հավատքի նորմերով։ Հայրն ու մայրը խուլ էին, և նրանց հետ շփվելու համար տղան վաղ տարիքում սովորել է ժեստերի լեզուն։ Նա կատարյալ տիրապետում էր հաղորդակցման այդ ձևին։

Մանկության տարիներին մի քանի անգամ փորձել է փախչել տանից։ 15 տարեկանում կիսատ թողնելով ուսումը Our Lady & St. Bede դպրոցում՝ որոշ ժամանակ աշխատել է որպես բեռնակիր, բայց տնօրենը վերջ ի վերջո համոզել է նրան վերադառնալ դպրոց։ Ուսումը շարունակել է Stockton & Billingham քոլեջում, ապա՝ Մանչեստերի դրամայի պոլիտեխնիկական դպրոցի դրամատիկական արվեստի բաժնում։

### Կարիերա
Համալսարանն ավարտելուց հետո Գրիֆիտսն աշխատանքի է անցել «BBC Radio»-ում։ Միաժամանակ աշխատում էր նաև փոքր թատրոններում։

Վերջ ի վերջո տեղափոխվել է Մանչեստր և սկսել գլխավոր դերեր ստանալ թատրոնում։ Հետագայում հանդես է եկել հեռուստատեսությամբ, որից հետո կատարել է իր բեկումնային դերը Ջեյմս Հարրիոտի վեպի հիման վրա նկարահանված «Դա չպետք է տեղի ունենար անասնաբույժի հետ» ֆիլմում (1975)։

1982 թվականին հանդես է եկել «Գանդի» ֆիլմում, որտեղ Կոլինզի դերի համար ստացել է «Օսկար»։

Ավելի ուշ խաղացել է «Գորկու այգին» (1983), «Ուիթնեյլն ու ես» (1987), «Ռալֆ արքան» (1991), «Մերկ ատրճանակ 2½․ Վախի բույրը» (1991), «Թիկնապահ Տեսը» (1994) և «Նիրհած հովիտը» (1999) ֆիլմերում։
 
2001 թվականին հանդես է եկել «Հարրի Փոթերը և Փիլիսոփայական քարը» ֆիլմում՝ դաժան և չար Վերնոն Դուրսլի դերում։ Այդ կերպարում Գրիֆիտսը հանդես է եկել նաև ֆիլմի մնացած մասերում։ 
  
2011 թվականին խաղացել է Գեորգ 2-րդի դերը «Կարիբյան ծովի ծովահենները։ Օտար ափերին» ֆիլմում։

### Անձնական կյանք և մահ
1980-2013 թվականներին ամուսնացած է եղել Հեզեր Գիբսոնի հետ։ Երեխաներ չեն ունեցել։

Գրիֆիտսը մահացել է 2013 թվականի մարտի 28-ին սրտի վիրահատությունից հետո առաջացած բարդություններից։ Դերասանի հրաժեշտի արարողությունը տեղի է ունեցել 2013 թվականի մարտի 31-ին։ Թաղված է Անգլիայի տեղական գերեզմանատանը։

## Ֆիլմագրություն

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Հեռուստատեսային դերասաններ
Քենիայի ազգային թատրոն

**[[Քենիա]]յի ազգային թատրոն** (), բացվել է Քենիայի մայրաքաղաք Նայրոբիում, 1952 թվականին։ Պատկանում է Քենիայի մշակութային կենտրոնին, որը համարվում է Քենիայի ազգային ժառանգության ու մշակույթի նախարարության կիսանկախ գործակալություն։

## Թատրոնի մասին
Թատրոնին կից գործում է 1968 թվականից բացված Ազգային թատերական դպրոցը, որտեղ դասավանդվում է դրամատուրգիայի վարպետություն։
1959 թվականին թատրոնում անց է կացվել Քենիայի առաջին ամենամյա թատերական փառատոնը, որը թատրոնը հյուրընկալել է մինչև 1982 թվականը, որից հետո փառատոնն սկսել է անցկացվել Քենիայի բոլոր ութ շրջաններում։

2013 թվականի դեկտեմբերին թատրոնը փակվել է վերանորոգման համար, որը նախատեսված էր ավարտել 8 ամսվա ընթացքում։ Թատրոնի վերանորոգումը ընդգրված էր Քենիայի անկախության 50-ամյակին նվիրված միջոցառումների ընդհանուր ծրագրի մեջ։ 100 միլիոն շիլլինգի ծախսն իր վրա է վերցրել East African Breweries գարեջրագործության ընկերությունը։

## Ծանոթագրություններ

Կատեգորիա:Ազգային թատրոններ
Կատեգորիա:1952 հիմնադրումներ Քենիայում
Իրինա Լազարյանու

**Իրինա Լազարյանու** (*Irina Lazareanu*, ), կանադացի մոդել։ Ծնվել է Ռումինիայում։ Հայտնի է դարձել Քեյթ Մոսի հետ աշխատելու ժամանակ։

## Վաղ տարիներ
5 տարեկան հասակում Իրինան ընտանիքի հետ Ռումինիայից արտագաղթեց Կանադա։ 13 տարեկանում նա տեղափոխվում է Լոնդոն՝ բալետ սովորելու  Արվեստի արքայական ակադեմիայում։ 15 տարեկանում նա հանդիպում է Փիթ Դոերթիի հետ և դառնում վերջինիս մուսան։

## Մոդելի կարիերա
1999 թվականին Իրինա Լազարյանուն պայմանագիր է կնքում Մոնրեալում գտնվող «Giovanni» մոդելային ընկերության հետ։ Նա միևնույն ժամանակ մասնակցում է համաշխարհային նորաձևության շաբաթներին Բարսելոնայում, Ավստրալիայում և Մադրիդում։ 2004 թվականին ստեղծում է «Anne Valerie Hash» ցուցադրությունը։

Կարիերայի ընթացքում Իրինայի վրա մեծ ազդեցություն է թողել Քեյթ Մոսը։ Այդ ընկերության շնորհիվ Իրինան սկսեց աշխատել հայտնի բրենդների հետ (Chanel, Balenciaga, Alexander McQueen, Anna Sui, Lanvin, Versace, Coach, Marc Jacobs, Պրադա, Christian Lacroix, Miu Miu, Yves Saint Laurent, John Galliano):

Իրինան գերմանացի մոդելյոր Կարլ Լագերֆելդի մուսան է։

## Երաժշտական կարիերա
Իրինա Լազարյանուն երգչուհի է և թմբկահար։ Նրա երաժշտական կարիերան սկսվել է Փիթ Դոերթիի հետ՝ «La Belle et la Bete» (2004) երգով։ Փիթի  «Babyshambles» ինդի ռոք խմբի հետ՝ որպես թմբկահար համաշխարհային շրջագայության է մասնակցել։

2006 թվականին աշխատել է իր «Some Place Along the Way» ֆոլկ ալբոմի վրա պրոդյուսեր Շոն Լենոնի հետ։

2008 թվականի աշնանից Լազարյանուն որոշում է վերցնել կարճատև արձակուրդ նորաձևությունում, որպեսզի ծավալի երաժշտական գործունեություն։

## Անձնական կյանք
Լազարյանուն 2 անգամ ամուսնացել է երաժիշտ Փիթ Դոեթրիի հետ։

Իրինա Լազարյանուն այժմ հանդիպում է մոդել Ֆրայա Էրիքսենի հետ։

## Ծանոթագրություններ

## Արտաքին հղումներ
* Фотографии Ирины Лазаряну на сайте style.com
* Интервью Ирины Лазаряну для Elle Canada

Կատեգորիա:Կանադացի երաժիշտներ
Կատեգորիա:Կանադացի երգչուհիներ
Կատեգորիա:Կանադացի մոդելներ
Ֆլիպչարթ

300px|thumb|Ֆլիպչարթ

**Ֆլիպչարթ** ( *— անդրաձիգ գծագիր*), **գրասենյակային պատկերակալ**՝ նոթատետրի շրջելիության սկզբունքով թղթի կամ թղթերի փաթեթի համար ամրակներով մագնիսամարկերային գրատախտակ։

Օգտագործվում է դասախոսությունների, սեմինարների և այլ նմանատիպ միջոցառումների անցկացման ժամանակ։ Ունի հենարան՝ անիվների կամ եռոտանու տեսքով։ Հաճախ նրա վրա գրվում են գործողությունների պլաններ՝ մասնակիցների ելույթների համար, երբեմն թղթի վրա մատիտով նկարներ կամ աղյուսակներ են նշում, որպեսզի պարապմունքների ժամանակ դրանք կարելի լինի  ընդգծել մարկերով և ժամանակ խնայել։

Գոյություն ունի շարժական ֆլիպչարտ փողակի տեսքով, որը իր հետ մի գոտի է կրում, որի առանցքի ներսում ամրագրված է՝ անփայլ, պլաստիկ թաղանթ, որը կարելի է փաթաթել փողակի երկայնական հատման միջոցով։ Օգտագործման ժամանակ փողակը կցվում է հորիզոնական դիրքում գագաթին, ցանկացած մակերևույթի վրա (օրինակ, դռան վերին եզրին)։ Անհրաժեշտ տեղամասը թաղանթի վրա չափվում է և կտրվում, որը ամուր է ցանկացած մակերևույթի վրա, քանի որ թաղանթն ունի մագնիսականություն։ Դրանից հետո ստանդարտ պատկերով մարկերի շարունակական  հիմքով լրացված թաղանթի հատվածը  կարելի է կտրել ներկառուցված ածելի-դանակով, շարժական բլոկի երկայնքով։ Կտրված հատվածը իր արձանագրություններով, սխեմաներով, նկարներով կարելի է հեշտությամբ առանձնացնել սկզբնական մակերեսից և տեղափոխել ցանկացած այլ մակերես, պարտադիր չէ հարթ և հարմար  (օրինակ,տախտակյա ցանկապատ, սպիտակեցված պատ, ծառի բուն), որը թույլ է տալիս զեկույցի ընթացքում չջնջել արդեն գրվածները և անդրադառնալ նախորդ գրառումներին, այնպես որ, ցուցադրման համար կարելի է օգտագործել ամբողջ շրջապատող տարածքը։

Ֆլիպչարթերը օգտագործվում են բազմաթիվ տարբեր պարամետրերում, ինչպիսիք են `
*ցանկացած տեսակի ներկայացման ժամանակ, երբ թերթերը նախապես լցված են տվյալ թեմայի վերաբերյալ տեղեկատվությամբ
*հանդիպումների և տեղեկատվական նիստերի վերաբերյալ տեղեկություններ գրառելու համար
*ցանկացած տեսակի դասասենյակների և ուսումնական հաստատությունների համար
*արտադրության կայաններում համապատասխան տեղեկատվությունը գրանցելու համար
*արվեստի ուսանողների ստեղծագործական նկարչական խորհուրդի համար
*նկարիչների համար պալիտրա «կյանքի նկարչություն» դասընթացներում
*սպորտային թիմերի ռազմավարության մարզման համար
*ուսուցման համար

Թղթի չափսերը լինում են A1, B1, 25*30, մինչև 20*23։

## Ծանոթագրություններ

## Արտաքին հղումներ

*Using Flip Charts 
*Flipchart

Կատեգորիա:Կազմակերպական տեխնիկա
Կատեգորիա:Կրթական սարքեր
Սկարամանգաս

**Սկարամանգաս** (), փոքր քաղաք Հունաստանում, Աթենքի արևմտյան արվարձան։ Տեղակայված է Աթենքի կենտրոնից 11 կմ դեպի հյուսիս-արևմուտք, Օմոնիասի հրապարակում, Սարոնիկոս ծովածոցում, Էլեֆսիսի ծովածոցի ափին, Պայկիլոնի և Էգալեոյի ստորոտում։ Մտնում է Հայդարիոն համայնքի մեջ՝ Արևելյան Ատտիկայի ծայրամասային միավոր Ատտիկայի ծայրամասում։ Ըստ 2011 թվականի մարդահամարի՝ բնակչության թիվը կազմում է 1255 մարդ։ Սկարամանգասի հյուսիսային ծայրով է անցնում  Ատինոն պողոտան՝  Ազգային 8-րդ ճանապարհի մասը, որը միացնում է Աթենքը և Էլեֆսիսը։ Սակրամանգասը և Կերացինիոնը կապում է Սխիստու-Սկարամանգա պողոտան։

Սակրամանգասում է գտնվում Hellenic Shipyards նավաշինարանը։

Քաղաքում է տեղակայված Հունաստանի ռազմածովային ուժերի բազան։ 2016 թվականի ապրիլին բազայի տարածքում գաղթականների համար բացվել է «Սակրամանգաս» ճամբարը։ 2016 թվականին ճամբարում ապրում է 3 հազար գաղթական Սիրիայից, , Աֆղանստանից և Իրաքից։

## Բնակչություն

## Ծանոթագրություններ

Կատեգորիա:Ատտիկա
Կատեգորիա:Հունաստանի քաղաքներ
Սիմոնե Սկուֆետ

**Սիմոնե Սկուֆետ** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ուդինեզեի կազմում։ Խաղում է դարպասապահի դիրքում։

## Ակումբային կարիերա
### Ուդինեզե
Սկուֆետը Ուդինեզեի ակադեմիայի սան է։ Իր պրոֆեսիոնալ դեբյուտը նշեց 2014 թվականի փետրվարի 1-ին՝ Բոլոնյայի դեմ խաղում։ Հունիսի 9-ին նա երկարաձգեց իր պայմանագիրը Ուդինեզեի հետ 5 տարով։ 2014-15 մրցաշրջանում Սկուֆետը դարձավ թիմի երկրորդ դարպասապահը՝ Օրեստիս Կարնեզիսից հետո։ 2015 թվականի օգոստոսի 6-ին իտալացին 1 տարվա վարձավճարով միացավ Կոմոյին։ Իր դեբյուտը ակումբի կազմում նշեց սեպտեմբերի 12-ին՝ Լիվորնոյի դեմ խաղում։ Կոմոյի կազմում Սկուֆետը անցկացրեց 35 հանդիպում՝ բաց թողելով 52 գնդակ և 4 խաղում պահելով իր դարպասը անառիկ։

2018-19 մրցաշրջանում Սկուֆետը դարձավ Ուդինեզեի հիմնական դարպասապահը։

## Միջազգային կարիերա
Սկուֆետը ներկայացրել է Իտալիան բոլոր տարիքային երիտասարդական հավաքականներում։ 2013 թվականին նա մինչև 17 տարեկանների հավաքականի կազմում մասնացկեց Եվրոպայի առաջնությանը՝ անցկացնելով 5 հանդիպում, իսկ Իտալիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Ռուսաստանին։ 2013 թվականին Սկուֆետը մասնակցեց աշխարհի Մ17 առաջնությանը՝ անցկացնելով 4 հանդիպում։ Առաջնության 1/8 եզրափակչում Իտալիան պարտվեց Մեքսիկային։ 2017 թվականին Սկուֆետը Մ21 հավաքականի կազմում մասնակցեց Եվրոպայի առաջնությանը, սակայն չանցկացրեց ոչ մի հանդիպում, իսկ Իտալիան դուրս մնաց կիսաեզրափակչում՝ 3-1 հաշվով պարտվելով Իսպանիային։

Իտալիայի ազգային հավաքական Սկուֆետը առաջին անգամ հրավիրվեց 2017 թվականի հունիսին՝ Ուրուգվայի և Լիխտենշտայնի դեմ խաղերի համար, սակայն այս խաղերում խաղադաշտ դուրս չեկավ։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 30-ի դրությամբ*

## Ծանոթագրություններ

## Արտաքին հղումներ
* Սկուֆետը transfermarkt-ում
* Սկուֆետը soccerbase.com-ում
* Սկուֆետը WhoScored.com կայքում
* Սկուֆետը Ուդինեզեի պաշտոնական կայքում
* Սկուֆետը ՈՒԵՖԱ-ի պաշտոնական կայքում
* Սկուֆետը ՖԻՖԱ-ի պաշտոնական կայքում 

Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Իռլանդիայի ազգային թատրոն

**[[Իռլանդիա]]յի ազգային թատրոն** (), իռլանդական ազգային թատրոն, ստեղծվել է 1904 թվականին, գտնվում է Դուբլինում։

## Պատմություն
Թատրոնը իր դռներն առաջին անգամ բացել է 1904 թվականի դեկտեմբերի 27-ին։ Հիմնադրման հիմքերում կանգնած են եղել Ուիլյամ Բաթլեր Յեյթսը և տիկին Օգաստա Գրեգորին։
1925 թվականից սկսած Իռլանդիայի ազգային թատրոնը գոյություն ունի Իռլանդական ազատ պետության հաշվին։ Թատրոնի գլխավոր շենքը այրվել է 1951 թվականին։ 1966 թվականի հուլիսից թատրոնը գտնվում է 26 Լոուեր Աբբեյ փողոց, Դուբլին (26 Lower Abbey Street, Dublin) հասցեում։
Ստեղծման առաջին տարիներին թատրոնը սերտորեն կապված էր իռլանդական գրականության հետ։ Իռլանդացի շատ գրողներ մասնակցել են թատրոնի ստեղծման գործընթացին, նրանց մեծամասնությունը խաղում էր այնտեղ։ Իռլանդիայի ազգային թատրոնը 20-րդ դարի իռլանդացի շատ առաջատար դրամատուրգների և դերասանների, այդ թվում՝ Ուիլյամ Բաթլեր Յեյստի, Լեդի Գրեգորիի, Սինա Օ'Քեյսի և Ջոն Միլլինգթոն Սինժի ստեղծագործական առաջին հարթակն է եղել։ Բացի այդ, արտասահմանյան մեծամասշտաբ հյուխաղերի ծրագրի և օտարերկրյա, հատկապես՝ ամերիկյան, հանդիսատեսին լավ հայտնի լինելու շնորհիվ այն դարձել է իռլանդական զբոսաշրջանի արդյունաբերության կարևոր մաս։

## Մեր օրեր
Մաք Քոնհեյլի՝ 2005 թվականին թատրոնի տնօրեն նշանակվելուց հետո թատրոնը պիեսներ է պատվիրել ավելի քան 30 գրողների։ Թատրոնը վերջերս բեմադրել է Թոմ Մերֆիի,  Ռիչարդ Դորմերի, Գարի Դուգանայի, Բիլլի Ռոշի, Բերնարդ Ֆարրելի և Օուեն ՄըքՔաֆերֆտիի նոր պիեսները։ Իռլանդիայի ազգային թատրոնը նաև կապ է հաստատել Նյու Յորքի Հանրային թատրոնի հետ, որտեղ ներկայացրել է երկու նոր բեմադրություն։
2012 թվականի սեպտեմբերին թատրոնը գնել է Eden Quay շինությունը։

## Ծանոթագրություններ

## Գրականություն
* 

Կատեգորիա:1904 հիմնադրումներ Իռլանդիայում
Կատեգորիա:Իռլանդացի թատրոններ
Բարբարա Քայա

**Բարբարա Քայա** (, ), ուգանդացի լրագրող և ուսուցիչ, Vision Group թերթերի գլխավոր խմբագիրն է։ Թերթերի մեջ է մտնում նաև անգլալեզու New Vision պարբերականը։

## Կրթություն
Կրթություն է ստացել Ուգանդայի ամենահին հանրային Մակերեր համալսարանում։ Նախ ստացել է բակալավրի դիպլոմ։ Այնուհետև նույն համալսարանում շարունակել է ուսումը` կրթության ոլորտում ստանալով մագսիտրոսի աստիճան։ Ավելի ուշ Ռոդեսի համալսարանում մագիստրոսի աստիճան է ստացել լրագրության և մեդիա գիտությունների ոլորտում։ Ուելսում, Քարդիֆի համալսարանում  ստացել է նաև հետբուհական կրթություն։

## Կարիերա
Vision Group-ում աշխատում է արդեն ավելի քան 25 տարի։ 1992 թվականին սկսել է աշխատել որպես խմբագրի օգնական։ Ժամանակի ընթացքում սկսել է իր վրա ավելի շատ պարտականություններ կրել` դառնալով առանձին պատմությունների խմբագրի օգնական։ Ավելի ուշ դարձել է առանձին պատմությունների խմբագիր` աշխատելով այս պաշտոնում 10 տարի։ 2006 թվականին նշանակվել է թերթի խմբագրի տեղակալ, իսկ 2010-ին` թերթի խմբագիր։ Իր իրրավասությունների շրջանակներում նա վերանայում է լրագրողական չափանիշները և Vision Group-ի մեդիա բոլոր հարթակների ուժը։ Երբ նա 2010 թվականին ստանձնել է գլխավոր խմբագրի պաշտոնը, նա դարձել է առաջին ուգանդացի կինն այդ պաշտոնում։

## Անձնական կյանք
Բարբարա Քայան ամուսնացած է։ Կրոնական հայացքներով քրիստոնյա է, ինչը մեծ դեր ունի նրա կյանքում։

## Ծանոթագրություններ

## Արտաքին հղումներ
*Website of Vision Group
*Website of the New Vision Newspaper
*We need independent media regulation – Vision Group Editor-in-Chief As of 6 October 2016.

Կատեգորիա:Մակերերեի համալսարանի շրջանավարտներ
Կատեգորիա:Ուգանդացի լրագրողներ
Կատեգորիա:Ուգանդացի ուսուցիչներ
Fefe

**«Fefe»**, ամերիկացի հիփ-հոփ երաժիշտ 6ix9ine-ի երգը Նիքի Մինաժի և կանադացի հեղինակ և պրոդյուսեր Murda Beatz-ի մասնակցությամբ։ Թողարկվել է 2018 թվականի հուլիսի 22-ին։

## Պատմություն
Նոր երգի մասին ռեփեր 6ix9ine-ն առաջին անգամ հայտարարել է իր եվրոպական համերգային շրջագայության ժամանակ՝ 2018 թվականի հունիսին։ Հուլիսի 18-ին նա Ինստագրամի իր էջ է վերբեռնել երգի ոչ մեծ հատված։ Հուլիսի 20-ին նա հայտարարել է, որ նոր սինգլի թողարկումը ծրագրված է երկու օր անց։ Հուլիսի 22-ին սինգլը պաշտոնապես թողարկվել է և հասանելի դարձել թվային ներբեռնման համար։ Հուլիսի 24-ին 6ix9ine-ը հայտարարել է, որ սինգլից ստացված շահույթի մի մասը կհատկացնի Նյու Յորքի երիտասարդական ծրագրերին։

«Fefe» սինգլի գեղարվեստական ձևավորումը կատարվել է երգիչների 3D-անիմացիայով արված կերպարների ձևով։ Մինաժի հագին G-string է։

Ամերիկյան ''Billboard'' Hot 100 հիթ-շքերթում երգն իր նորամուտը կատարել է չորրորդ հորիզոնականում՝ թողարկման առաջին շաբաթում ունանալով 24,000 օրինակ վաճառք և 45,7 մլն սթրիմինգ։ Դա ամենաբարձր ցուցանիշն է ռեփեր 6ix9ine-ի հաամր («Gummo» սինգլի զբաղեցրած № 12 հորիզոնականից հետո)։ Երգը դարձել է Նիքի Մինաշի 17-րդ հիթը լավագույն տասնյակում, ինչով նա գերազանցել է սեփական ռեկորդը, որ սահամնել էր ռեփեր կանանց շարքում։

## Արձագանքներ
Երգն ընդհանուր առմամբ արժանացել է խառը գնահատականների երաժշտական քննադատների և առցանց հրատարակությունների կողմից. *[[Noisey]]*-ից Քրիստեն Քորրին նշել է, որ անհարմարություն է զգում այդ երգի նկատմամբ, Idolator-ից Mike Wass-ը գրել է, թե «Մինաժի նոր դարաշրջանը դեռ բոլորովին չի հեռացել ժամանակակից ռեփ բեմի հետին պլան, սակայն նա, թվում է, կորցնում է դիրքերն իր գլխավոր մրցակիցների դեմ»։ *[[:en:Nylon (magazine)|Nylon]]* ամսագրից Թեյլոր Բրայանն ռեփերների նոր համագործակցությունն ավելացրել է 2018 թվականին Մինաժի հակադրությունների ցանկում՝ գրելով, թե «եթե 2017 թվականը Քեթի Փերրիին ուղղված հարցերի տարի էր, ապա 2018 թվականը Նիքի Մինաժին ուղղված հարցերի տարի է»։ Երգին դրական է արձագանքել Փիթեր Ա. Բերին *XXL* ամսագրից։

## Երաժշտական տեսահոլովակ
Իր եվրոպական համերգային շրջագայության ժամանակ՝ 2018 թվականի հունիսին, ռեփեր 6ix9ine-ը հայտարարել է, որ նախատեսում է թողարկել այդ երգի տեսահոլովակը, երբ կվերադառնա ԱՄՆ։ Երգի թիզերը հանրությանը ներկայացվել է հուլիսի 19-ին։ Այդ ժամանակ էլ *[[TMZ]]*-ը հայտնել է, որ 6ix9ine-ը պատրաստում է նոր *[[My Little Pony]]* նոր տեսահոլովակի հետ Նիքի Մինաժի մասնակցությամբ։ Երաժշտական տեսահոլովակը հուլիսի 22-ին վերբեռնվել է YouTube-ի ալիք երգի թողարկումից մի քանի ժամ անց։ Տեսահոլովակը նկարահանել են ռեժիսորներ TrifeDrew-ը և Ուիլյամ Աշերը Figure Eight Creative Group-ից. տեսահոլովակի բեմադրմանը մասնակցել է նաև ռեփեր 6ix9ine-ը։ Նրանում ներկայացված են տարբեր չափերի սառնաշաքարներ և վարդագույն, դեղին ու կարմիր տարատեսակ փուչիկներ։ Առաջին երեք օրվա ընթացքում տեսահոլովակը դիտվել է 32 մլն, իսկ առաջին շաբաթում՝ ավելի քան 70 մլն անգամ։ Երգի ուղղահայաց հոլովակը թողարկվել է օգոստոսի 1-ին Spotify-ում։

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:Նիքի Մինաժի երգեր
Հնդկոտեմ բարձր

270px|մինի
270px|մինի
**Հնդկոտեմ բարձր** (), հնդկոտեմազգիների ընտանիքին պատկանող միամյա ծաղկաբույս, որի հայրենիքը Պերուն է։

Կոմպակտ, մինչև 30 սմ բարձրությամբ կամ սողացող (մինչև 3 մ) բույս է։ Տերևները, որոնք գտնվում են երկար կոթունների վրա, չափազանց գեղեցիկ են` վահանաձև, բաց կանաչ կամ ծիրանագույն երանգով։ Ծաղիկները հասարակ են կամ լիաթերթիկ, միայնակ, ունեն երկար ծաղկակոթուն, դեղին են, նարնջագույն, վառ կարմիր, դարչնակարմիր, վարդագույն, թավշանման, բուրումնավետ։ Այս տեսակը ունի նաև ցածրաճ ձևեր (նանում)։ Մշակության մեջ տարածված են հետևյալ սորտերը․

* *Կայզերին Ֆոն Ինդիեն*՝ 20—25 սմ բարձրությամբ թուփ է, ծաղիկները մուգ կարմիր են, տերևներն ունեն ծիրանագույն երանգ․
* *Գոլդեն Գլոբե*՝ բարձրությունը հասնում է 25 սմ–ի, կոմպակտ է, գնաձև, ծաղիկները լիաթերթիկ են կամ կիսալիաթերթիկ, ոսկեդեղին.
* *Գլոուբ օֆ Ֆայեր*՝ թփի բարձրությունը հասնում է 30—35 սմ–ի, գնդաձև է, խիտ ճյուղավորված, ծաղիկները լիաթերթիկ են, խոշոր, վառ նարնջագույն․
* *Կինգ օֆ թոմ թումբ*՝ կոմպակտ թուփ է` 25—30 սմ բարձրությամբ, ծաղիկները մուգ կարմիր են։

Ցանքը կատարում են ապրիլին՝ նախօրոք ծլեցրած սերմերով, սածիլները դաշտ են տեղափոխում հողագնդով ուշ գարնանային սառնամանիքների վտանգն անելուց հետո՝ տնկելով բույսը բույսից 20 սմ հեռավորության վրա։ Հնդկոտեմը արագ է աճում ու զարգանում, ուստի խորհուրդ է տրվում մայիսի երկրորդ կեսին ցանք կատարել անմիջապես բաց գրունտում։ Լուսասեր է, պահանջկոտ է հողի նկատմամբ, ջերմասեր է։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Հնդկոտեմազգիներ
Կատեգորիա:Միամյա բույսեր
Կատեգորիա:1753 թվականին նկարագրված բույսեր
Միմուլյուս վագրա-խոշորածաղիկ

**Միմուլյուս վագրա-խոշորածաղիկ**, միամյա խոտաբույս է՝ մինչև 30 սմ բարձրությամբ, փխրուն ցողունով։ Խողովակավոր ծաղիկներն ունեն երկշուրթ ծռվածք։ Դրանք կազմած են միաձույլ 5—6 բաժակաթերթիկներից, որոնց գագաթները ազատ են 5 անհավասար չափի պսակաթերթիկներից։ Գույնը դեղին է՝ մուգ դարչնագույն, անհավասար, ձուլված կամ առանձին բծերով ծածկված։ Այստեղից էլ ստացել է իր «վագրային» անվանումը։ Հայրենիքը Հարավային Ամերիկան է։ Պատկանում է խլածաղկազգիների ընտանիքին։ Վաղ ծաղկող միամյաների թվին է պատկանում։ Ծաղկումը առատ է, հավասարաչափ և բավականին երկարատև (մինչև հոկտեմբեր)։ Սերմերը ցանում են ապրիլի սկզբին տաք կամ կիսատաք ջերմոցներում։ Բաց գրունտ են տեղափոխում մայիսի վերջերին (Արարատյան դաշտի պայմաններում՝ մայիսի առաջին տասնօրյակում)։ Աճման պայմանների նկատմամբ քչապահանջ բույս է։ Լավ է աճում խոնավ հողերում։ Առատորեն ծաղկում է ինչպես բաց, արևոտ վայրերում, այնպես էլ ստվերի տակ։ Խիստ յուրահատուկ, խայտաբղետ ծաղիկները առանձնապես աչքի չեն ընկնում վառ նրբերանգներով՝ միքսբորդերներում և ծաղկային օջախներում տնկելու համար։ Առանձնապես բարձր է գնահատվում միմուլյուսի բուրումնավետ տեսակը (միմուլյուս մուսկուսյան)։

## Ծանոթագրություններ

Կատեգորիա:Խոտաբույսեր
Սուրբ Երրորդության տաճար (Խանիա)

**Սուրբ Երրորդության տաճար** (), Կոստանդնուպոլիսի ուղղափառ եկեղեցու ստավրոպիգիական տաճար Հունաստանում՝ Կրետեում՝ տեղակայված Ակրոտիրի թերակղզու կենտրոնում՝ Խանիա համայնքում, Խանիայի ծայրամասային միավոր Կրետեի ծայրամասում։

## Պատմություն
thumb|
300px|մինի
Ագիա Տրիադա տաճարը կառուցվել է 18-րդ դարի սկզբին վենետիկյան Զանգարոլի ընտանիքի երկու եղբայրների կողմից հին եկեղեցու տեղում։ Եկեղեցին կառուցվել է բյուզանդական ոճով, ճակատային մասը զարդարված է հոնիական և կորնթական ոճի սյուներով։ Նկուղի դռները թվագրվում են 1613 թվականով, իսկ ճակատային մասի հունարենով գրությունը վերագրվում է 1631 թվականին։ Սյուները կառուցվել են 1864 թվականին, իսկ 1892 թվականին տաճարում բացվել է սեմինարիա։ Տաճարին կից բացվել է թանգարան և գրադարան՝ թանկարժեք ցուցադրանմուշներով, օրինակ, Հովհաննես առաքյալի սրբապատկերը թվագրվում է 1500 թվականով, իսկ Իմանուելա Սկորդիեսայի «Ահեղ դատաստանը»՝ 17-րդ դարով։

Հունական հեղափոխությունից հետո տաճարը վերականգնվել է։ Հետագայում այն ձեռք է բերել մեծ գույք և ունեցել շատ վանատներ, այդ թվում նաև Սմիրնայում։

## Մուզուրասի տեղական միություն
Մուզրասի տեղական միության մեջ են մտնում վեց բնակավայր։ Ըստ 2011 թվականի մարդահամարի տվյալների՝ բնակչության թիվը կազմել է 268 մարդ։ Մակերեսը 19,233կմ² է։

## Տես նաև
* Գուվերնետո

## Ծանոթագրություններ

## Արտաքին հղումներ
* 
* Ἱερά Πατριαρχική & Σταυροπηγιακή Μονή Ἁγίας Τριάδος τῶν Τζαγκαρόλων  на сайте Кидонийской митрополии

Կատեգորիա:17-րդ դարի հիմնադրումներ Հունաստանում
Կատեգորիա:17-րդ դարում հիմնադրված քրիստոնեական վանքեր
Կատեգորիա:Խանիայի մշակութային շինություններ
Կատեգորիա:Հունաստանի հույն ուղղափառ եկեղեցիներ
Կատեգորիա:Սուրբ երրորդության վանքեր
Windy City

**Windy City**, բլյուգրաս և քանթրի ոճերի ամերիկացի երգչուհի Էլիսոն Քրաուսի հինգերորդ ստուդիական ալբոմը, որ թողարկվել է 2017 թվականի փետրվարի 17-ին Capitol Records լեյբլում։ Ձայնասկավառակն ԱՄՆ-ի և Մեծ Բրիտանիայի հիթ-շքերթներում իր նորամուտը կատարել է առաջին հորիզոնականում։

## Ալբոմի մասին
*Windy City*-ն երգչուհու՝ նոր յութ պարունակող առաջին ալբոմն է գրեթե 18 տարվա ընթացքում և ներառում է տասը դասական երգերի քավերներ, որոնց պրոդյուսերն է Buddy Cannon-ը։ Ալբոմի դելյուքս տարբերակը ներառում է չորս երգերի կենդանի կատարումներ։ Target-ի բացառիկ տարբերակում դելյուքս տարբերակին ավելացված է երկու երգ։ Cracker Barrel-ի բացառիկ տարբերակում սովորական հրատարակությանն ավելացված է մեկ երգ։ Barnes & Noble-ի բացառիկ տարբերակը LP վինիլային սկավառակ է այլընտրանքային շապիկով։

Ալբոմն ստացել է դրական արձագանքներ երաժշտական քննադատների և առցանց հրատարակությունների կողմից։

*Windy City* ալբոմն ԱՄՆ-ի և Մեծ Բրիտանիայի քանթրի հիթ-շքերթներում իր նորամուտը կատարել է առաջին, իսկ ընդհանուր ժանրային ''Billboard'' 200 հիթ-շքերթում՝ իններորդ հորիզոնականներում՝ վաճառվելով 38,000 աբոմին համարժեք օրինակով, ներառյալ 36,000 իրական ալբոմի վաճառք։ Մինչ 2017 թվականի մարտ ալբոմի տպաքանակն ԱՄՆ-ում կազմել է 66,000 օրինակ։

## Երգացանկ

## Հիթ-շքերթներ

## Ծանոթագրություններ

## Արտաքին հղումներ
* Official media site 

Կատեգորիա:2017 սինգլներ
Նյուբուրգ

**Նյուբուրգ** ( Newburgh), քաղաք Նյու Յորք նահանգում՝ ԱՄՆ։ Նյուբուրգի բնակչությունը կազմում է 28101 մարդ (2009թ հունիսի դրությամբ)։ Քաղաքն ունի սիթի վարչական կարգավիճակ (city):

## Աշխարհագրություն
Քաղաք Նյուբուրգը (City of Newburgh) գտնվում է Նյու-Յորք նահանգի Օրենջ շրջանի տարածքում, Նյու-Յորքից 60 կմ դեպի հյուսիս և Օլբանից 90 կմ դեպի հարավ, Հուդզոն գետի արևմտյան ափին։ Քաղաքի կազմում է գտնվում Պոլեպել կղզին՝ Բաններմանա ամրոցով։ Հարևանությամբ գտնվում է համանուն քաղաք Նյուբուրգը, ունենալով թաունի կարգավիճակ (town): Այստեղ՝ գետի վրա, կա մի կամուրջ, որը Նյուբուրգը քաղաքը կապում է Բեկոնի հետ։

[մինի |[Քրիստափոր Կոլումբոսի արձանը Նյուրբուրգի նավամատույցի վրա]]

## Պատմություն
Առաջին եվրոպացիները հայտնվել են այս վայրերում 1609 թվականին, երբ այստեղ կանգ առավ Հենրի Հուդզոնի արշավախումբը՝ անցնելով գետը։ Առաջին բնակավայրը ծագել է 1709 թվականին, այն հիմնադրել են գերմանացի վերաբնակիչները՝ լյութերականները։ Գերմանական բնակչությունը գերակշռել է մինչև 1750 թվականը, 1752 թվականին քաղաքը ստացել է ներկայիս անունը՝ Շոտլանդիայի քաղաքներից մեկի անունով։ 
Ամերիկյան հեղափոխության ընթացքում Նյուբուրգը մեծ դեր խաղաց։ Այստեղ էր գտնվում Ջորջ Վաշինգտոնի Մայրցամաքային բանակի շտաբ-բնակարանը։ Այստեղ նաև բանակի սպաների կողմից պատրաստվել է պետական հեղաշրջում՝ հօգուտ Ջորջ Վաշինգտոնի, ստանալով Նյուբուրգյան հեղաշրջում անվանումը։ XIX դարում Հուդզոն գետի վրա՝ աշխարհագրական բարենպաստ դիրքի շնորհիվ, Նյու-Յորքի և Օլբանիի միջև ընկած ճանապարհին, քաղաքն արագ զարգանում է, վերածվելով տրանսպորտային և արդյունաբերական կենտրոնի։ 1800 թվականին այն ստանում է գյուղի վարչական կարգավիճակ (village), 1865 թվականին՝ քաղաքի կարգավիճակ (city): Այստեղ ստեղծվում են գործվածքների, օճառների, սառնարանային խցերի, հագուստի և այլնի արտադրության ձեռնարկություններ։ 1939 թվականին Նյուբուրգում հայտնվում է հեռուստատեսությունը։

## Կլիմա

## Ծանոթագրություններ

## Արտաքին հղումներ
* City of Newburgh site

Կատեգորիա:1709 թվականին հիմնադրված բնակավայրեր
Կատեգորիա:Նյու Յորք նահանգի քաղաքներ
Մեծ պահանջարկ ունեցող տղամարդը (ֆիլմ)

**«Մեծ պահանջարկ ունեցող տղամարդը»** (), ռեժիսոր Գաբրիլե Մուչինոյի ֆիլմը։ Պրեմիերան Միացյալ Նահանգներում կայացել է 2012 թվականի դեկտեմբերի 7-ին, իսկ Ռուսաստանում՝ 2012 թվականի դեկտեմբերի 6-ին։

## Սյուժե
Շոտլանդիայի նախկին սպորտային աստղ Ջորջ Դրայերի (Ջերարդ Բաթլեր) կյանքում դժվար ժամանակներ են. նրանից հեռացել է կինը, կարիերան նույնպես լավ չի ընթանում։ Ջորջն առանձնապես ակտիվ կենսակերպ չի վարում և ավելի շատ համակերպվում է ստեղծված իրավիճակին։ Նա տեղափոխվում է Վիրջինիա, որտեղ կիրակի օրերին կարող է տեսնել իր 9-ամյա որդուն՝ Լյուիսին, և փորձել վերականգնել հարաբերությունները նախկին կնոջ՝ Սթեյսիի (Ջեսիկա Բիլ) հետ։ Այստեղ նա հայտնաբերում է, որ տեղական դպրոցի ֆուտբոլային թիմի մարզիչն ակնհայտորեն չի կարողանում կատարել աշխատանքը և առաջարկում է իր ծառայությունները։

Երիտասարդ մարզիկների մայրերը, որոնցից յուրաքանչյուրն ունի իր սեփական դժվար անձնական կյանքը, արագորեն նկատում են գրավիչ մարզչի հայտնվելը։ Փաթին, Դենիզը և Բարբը սիրախաղ են սկսում Ջորջի հետ և պայքարում նրա ուշադրությանն արժանանալու համար։ Դենիզը նույնիսկ դայակ է վարձում իր երեխաների համար, որպեսզի ոչինչ չխանգարի իր զարգացող սիրավեպին։ Դենիզը նրան մարզական մեկնաբանի աշխատանք է առաջարկում ESPN-ում։ Այդպիսի աշխատանքի մասին Ջորջը կարող էր միայն երազել։

Տղաների հետ ֆուտբոլով զբաղվելը աստիճանաբար փոխում է Ջորջի բնավորությունը։ Հանուն իր որդու և Սթեյսիի հետ մտերմության նա պատրաստ է գնալ զոհաբերությունների։

## Դերերում
* Ջերարդ Բաթլեր - Ջորջ
* Ջեսիկա Բիլ - Սթեյսի
* Նոա Լոմաքս - Լյուիս
* Դենիս Քուեյդ - Կառլ
* Ումա Թուրման - Փեթի
* Քեթրին Զետա-Ջոնս - Դենիզ
* Ջեյմս Տապպեր - Մեթ
* Ջուդի Գրիր - Բարբ

## Ստեղծում
2011 թվականի փետրվարի 23-ին հաստատվել է, որ Ջերարդ Բաթլերը ֆիլմում խաղալու է գլխավոր դերը, իսկ մայիսի 7-ին անցկացվել է քասթինգ։

Նկարահանումներն սկսվել են 2011 թվականի մարտի վերջին Millennium Studios կինոստուդիայում և Լուիզիանայի Շրիվպորտ քաղաքում։

2012 թվականի հուլիսի 16-ին FilmDistrict կինոստուդիան փոխել է ֆիլմի անվանումը՝ «Playing the Field»-ից դարձնելով «Playing for Keeps»։

## Ծանոթագրություններ

## Արտաքին հղումներ
* 
* Auditions information for Independent film 'Playing the Field' starring Gerard Butler
* Ֆիլմի գրախոսությունը 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2012 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սպորտային ֆիլմեր
Կատեգորիա:Գաբրիելե Մուչինոյի ֆիլմեր
Կատեգորիա:Ֆիլմեր ֆուտբոլի մասին
Կատեգորիա:Ֆիլմեր, որոնց գործողությունները տեղի են ունենում Վիրջինիայում
Կատեգորիա:Լուիզիանայում նկարահանված ֆիլմեր
Էլզա Զիլբերշտեյն

**Էլզա Զիլբերշտեյն** (, ), ֆրանսիացի դերասանուհի։

## Կենսագրություն
Էլզա Ֆլորենս Զիլբերշտեյնը  ծնվել է 1968 թվականի հոկտեմբերի 16-ին Փարիզի արվարձաններից մեկում, լեհ աշկենազի՝ ֆիզիկոս Ալբերտ Զիլբերշտեյնի և նրա կնոջ՝ կաթոլիկ Լիլիան Շենարի ընտանիքում։ Մանկության տարիներից Էլզան հետաքրքրվել է պարով ու մի քանի տարի հաճախել մասնագիտացված ուսումնական հաստատություններ։ Cours Florent դասընթացներում Ֆրենսիսի Յուստերի մոտ սովորելուց հետո փորձել է ընդունվել Դրամատիկական արվեստի ազգային կոնսերվատորիա, սակայն չի հաղթահարել քննությունները։

Կոնսերվատորիա ընդունվելու անհաջող փորձից հետո Էլզա Զիլբերշտեյնը մասնակցել է քաստինգների և 1980-ական թվականների վերջին կատարել մի քանի ոչ նշանակալի էպիզոդիկ դերեր կինոյում։ 1991 թվականին Մորիս Պիալայի կողմից ստացել է իր առաջին մեծ դերը նրա «Վան Գոգ» պատմակենսագրական ֆիլմում։ Այդ դերակատարման համար 1992 թվականին դերասանուհին արժանացել է Միշել Սիմոնի մրցանակի «Էկրանի դերասաններ» (Acteurs à l'Écran) կինոփառատոում և առաջին անգամ ներկայացվել «Սեզար» կինոմրցանակի որպես ամենախոստումնալից դերասանուհի։

Հանդիսատեսի ու քննադատների կողմից իրական ճանաչման դերասանուհին արժանացել է 1993 թվականի «Մինա Տանենբաում» ֆիլմում նկարահանվելուց հետո, որի համար արժանացել է Ռոմի Շնայդերի մրցանակի։

1994 թվականին Էլզա Զիլբերշտեյնը նկարահանվել է Ժերար Կորբիեի ««Ֆարինելի» կենսագրական դրամայում, որն արժանացել է «Ոսկե գլոբուսի» և ներկայացվել «Օսկարի» *օտարալեզու լավագույն ֆիլմ* անվանակարգում։ Էլզա Զիլբերշտեյնը կատարել է Սյուզաննա Վալադոնի դերը «Լոտրեկ» ֆիլմում և մարմնավորել Մոդիլյանիի ոչ օրինական կնոջը՝ Ժաննա Էբյութերնին 2004 թվականի «Մոդիլյանի» ֆիլմում։

1990-ական թվականների վերջին Զիլբերշտեյնը կատարել է Ռաշելի դերը Ռաուլ Ռուիսի «Վերստացած ժամանակ» () ֆիլմում, որը Մարսել Պրուստի համանուն նովելի էկրանավորումն է և բավական հաջողություն է ունեցում և ջերմ ընդունելության է արժանացել քննադատների կողմից։

2006 թվականին Էլզա Զիլբերշտեյնը մարմնավորել է Մաթիլդայի՝ ուղղափառ հրեա կնոջը, որը բախվում է ամուսնության խնդրին «Փոքր Երուսաղեմ» ֆիլմում, ինչի համար որպես լավագույն դերասանուհի ներկայացվել է «Բյուրեղապակե գլոբուս» մրցանակի ֆրանսիական մամուլի կողմից։ 2008 թվականին դերասանուհին նկարահանվել է երկու ֆիլմերում՝ «Ես այնքան վաղուց եմ քեզ սիրում» և «Զգացմունքների ֆաբրիկա», որոնք ներկայացվել են Բեռլինի կինոփառատոնում։ Առաջին ֆիլմում կատարած դերի համար Էլզա Զիլբերշտեյնն արժանացել է «Սեզար» մրցանակի որպես երկրորդ պլանի լավագույն դերասանուհի։

Կինոյում նկարահանվելուց բացի Էլզա Զիլբերշտեյնը խաղում է նաև թատրոնում։

## Ծանոթագրություններ

## Արտաքին հղումներ
* 
* 

Կատեգորիա:«Սեզար» մրցանակի դափնեկիրներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Թատրոնի ֆրանսիացի դերասանուհիներ
Կատեգորիա:Փարիզ քաղաքում ծնվածներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Բեթի Նամբուզ

**Բեթի Նամբուզ** (, ), ուգանդացի լրագրող և քաղաքական գործիչ։ Ուգանդայի խորհրդարանի անդամ է, ներկայացնում է երկրի հյուսիսային Մուկոնո շրջանը։

## Վաղ տարիներ և կրթություն
Ծնվել է Մուկոնո շրջանում, 1969 թվականի հուլիսի 13-ին։ Այցելել է տեղի միջնակարգ ծխական դպրոցը, որն ավարտել է 1986 թվականին։ Այնուհետև սովորել է Օրենսդրության զարգացման կենտրոնում, որն ավարտել է 1998 թվականին՝ ստանալով իրավաբանի դիպլոմ։ 2010 թվականին Ուգանդայի Martyrs համալսարանի կողմից արժանացել է հասարակական գիտությունների մասնագետի դիպլոմի։

## Աշխատանքային փորձ
Նամբուզն առաջին անգամ ընտրվել է որպես խորհրդարանի անդամ 2010 թվականի մայիսին, այնուհետև վերընտրության ժամանակ հաղթել է այն ժամանակվա իշխող «Ազգային դիմադրության շարժման» ներկայացուցիչ Պետեր Բակալուբա Մուկասային։
Ըստ նրա խորհրդարանական կենսագրության, 1993-2000 թվականներին աշխատել է որպես լուրերի մեկնաբան։ 2000-2004 թվականներին աշխատել է որպես արդարադատության ոլորտի ծառայող։ 2000-2009 թվականներին աշխատել է ռադիոյում։ 2005-2010 թվականներին եղել է Ուգանդայի դեմոկրատական կուսակցության մամուլի խոսնակը։
2016 թվականի փետրվարի 24-ին կարճ ընթացքով ձերբակալվել է խորհրդարանի անդամ Մոսես Կասիբանտեի հետ` ընտրակեղծիք բացահայտող փաստաթղթեր բացահայտելու պատճառով։ Նամբուզը ձերբակալվել է մի շարք առիթներով, սակայն նրան մեղադրանք չի առաջադրվել

## Անձնական կյանք
2002 թվականի նոյեմբերին Նամբուզն ամուսնացել է Հենրի Բակիրեկեի հետ, ում հանդիպել էր 1980-ական թվականներին, ավագ դպրոցում։ Նրանք միասին 26 երեխաների ծնողներ են, որոնց մի մասը կենսաբանական են, մի մասը` որդեգրած

## Ծանոթագրություններ

## Արտաքին հղումներ
*Website of the Parliament of Uganda 
*Betty Nambooze Triumphs in Mukono North MP Elections

Կատեգորիա:21-րդ դարի կին քաղաքական գործիչներ
Կատեգորիա:Կին լրագրողներ
Կատեգորիա:Ուգանդայի կին քաղաքական գործիչներ
Կատեգորիա:Ուգանդացի լրագրողներ
Պատժողը (հեռուստասերիալ)

**Պատժողը** (**)՝ ամերիկյան սուպերհերոսների մասին հեռուստասերիալ մարտաֆիլմ-դրամայի ժանրում, Marvel Comics հրատարակչության կոմիքսների հիման վրա, Ջոն Բերնթալի հետ գլխավոր դերում։ «Պատժողը» մտնում է Marvel-ի կինեմատոգրաֆիական տիեզերքի մեջ։ Բոլոր սերիաների պրեմիերան կայացել է 2017 թվականի նոյեմբերի 17-ին Netflix վիդեոծառայությունում։

2017 թվականի դեկտեմբերի 13-ին *Netflix-ն* ընդլայնեց «Պատժողին» մինչև երկրորդ եթերաշրջան։

## Սյուժե
«Խիզախորդ» սերիալի երկրորդ եթերաշրջանից հետո Պատժողը շարունակում է վրեժ լուծել մաֆիայից՝ իր ընտանիքին սպանելու համար և հանցավորության դեմ պայքարել իր դաժան մեթոդներով։

## Դերերում
:  = Եթերաշրջանում գլխավոր դեր
:  = Եթերաշրջանում երկրորդական դեր
:  = Եթերաշրջանում  հյուրային դեր
:  = Չի հայտնվում

### Հիմնական կազմ

### Երկրորդական հերոսների

## Դրվագներ

## Մշակում
2010 թվականին Քևին Ֆայգին հայտարարել է, որ Պատժողի և Բլեյդի էկրանավորման իրավունքները վերադարձել են հետ Marvel Studios-ի մոտ։

«Խիզախորդ» սերիալի երկրորդ եթերաշրջանից հետո հայտարարվեց, որ Պատժողի մասին մինակատար սերիալը, այնուամենայնիվ թողարկվելու է, և շուտով ներկայացվեց սերիայի առաջին թիզերը։ Բերնթալը հաստատել է, որ վերադառնալու է Ֆրենկ Կասլի դերին։ Սթիվ Լայտֆուտը պաշտոնապես նշանակվել է, որպես հովանավոր։

2016 թվականի օգոստոսի 15֊ին կատարվեց այն, ինչ տեղի է ունեցել Netflix֊ի ուրիշ նախագծերի հետ՝ կայքի կոդը օգտագործողներին պատահականորեն բերեց հեռուստաշոուի սինոփսիսը և թողարկման թիվը։ Անոտացիայում նշվում է, որ նախագիծը դուրս է գալու 2017 թվականին «Marvel’s The Punisher» անվանումով։ «Ընտանիքի մահվանից հետո Ֆրենկ Կասլը դարձավ որսորդ և միաժամանակ որսորդի զոհ։ Քրեական ընդհատակման մեջ նա ավելի հայտնի է, որպես Պատժող։»

Հոկտեմբերի 4֊ին ցանց թափանցեց սերիալի նկարահանման կադրերը, իսկ հոկտեմբերի 6֊ին հայտնվեցին կադրեր, որտեղ գլխավոր հերոսը խոսում է Դեբորա Էնն Ուոլի հերոսուհու՝ Քարեն Փեյջի հետ, որը առաջին անգամ հայտնվել է «Խիզախորդ» սերիալում։ Այդ սերիալում նույնպես հայտնվում է Պատժողը Ջոն Բերնթալի կատարմամբ։

Նույն օրը հայտնի դարձավ, որ սերիալի պրեմիերան նշանակված է 2017 թվականին, «Երկաթե Բռունցքի» առաջին եթերաշրջանի և «Պաշտպանների» հետ միասին։

2017 թվականի դեկտեմբերի 13-ին *Netflix-ը* ընդլայնեց «Պատժողին» մինչև երկրորդ եթերաշրջան։

## Քասթինգ
* Դերասան Ջոն Բերնթալը նախկինում կատարել է Պատժողի դերը «Խիզախորդ» սերիալի երկրորդ եթերաշրջանում։
*2016 թվականի օգոստոսի 16-ին սկսել է Միկրոչիպի (Պատժողի օգնական և ընկեր) դերի քասթինգը։
*Սեպտեմբերի 14-ին հայտնի է դարձել, որ քասթին միացել է դերասան Բեն Բարնսը։
*Հոկտեմերի 6-ին հայտնվել են նկարահանումներից կադրեր, որտեղ եղել է Քարեն Փեյջը Դեբորա Էնն Ուոլի կատարմամբ։

## Ծանոթագրություններ

## Արտաքին հղումներ
* Սերիալ «Պատժողը», 1 եթերաշրջանի սերիաների թողարկման ամսաթիվը 
* Թրեյլերը սերիալի թողարկման ամսաթվի հետ միասին

Կատեգորիա:Անգլերեն հեռուստասերիալներ
Կատեգորիա:Սփին-օֆֆ հեռուստասերիալներ
Azerspace-1/Africasat-1a

**Azerspace-1/Africasat-1a**', Ադրբեջանի առաջին արբանյակը տիեզերական տարածությունում։ Կառուցվել է ամերիկյան  ընկերության կողմից, տիեզերական տարածություն՝ *46° արևելք ուղեծրային դիրք* է տեղափոխվել եվրոպական Արիան 5 ծանր կրող հրթիռի միջոցով 2013 թվականի փետրվարի 7-ին՝ Ֆրանսիական Գվիանայում գտնվող Կուրու տիեզերակայանից։ Արբանյակը ծածկում է Եվրոպայի ողջ և Ասիայի ու Աֆրիկայի զգալի հատվածները։ Կառավարվում է ադրբեջանական Azercosmos ընկերության կողմից, ինչպես նաև ունի հեռուստա- և ռադիոհեռարձակման, համացանցի հնարավորություններ։

Արբանյակի ծառայության ժամկետը կազմում է 15 տարի։

## Ծանոթագրություններ

## Արտաքին հղումներ
*IMS Official provider's site
*AfricaSat 1 / MEASAT 1  Channels at Satepedia

Կատեգորիա:2013 Ադրբեջանում
Կատեգորիա:2013 արձակված տիեզերանավեր
Կատեգորիա:GEOStar bus օգտագործող արբանյակներ
Կատեգորիա:Ադրբեջանի արբանյակներ
Կատեգորիա:Ազերկոսմոս
Կատեգորիա:Արբանյակային հեռուստատեսություն
Կատեգորիա:Գեոստացիոնար ուղեծրի կապի արբանյակներ
Կատեգորիա:Երկրի արհեստական արբանյակներ
Կատեգորիա:Երկրիր առաջին արհեստական արբանյակ
Կատեգորիա:Կապի արբանյակներ
Ֆաիկա Եգիպտացի

**Ֆաիկա Ֆուադ Սադեկ** (, հայտնի է նաև որպես **Արքայադուստր Ֆաիկա**, ), եգիպտացի ազնվական, Եգիպտոսի ալբանական գահատոհմի ներկայացուցիչ։

## Վաղ կյանք
Ֆաիկա Սադեկը ծնվել է Ալեքսանդրիայի Ռաս էլ Թին պալատում 1926 թվականի հունիսի 8-ին։ Նա Ֆուադ թագավորի և Նազլի Սաբրիի դուստրն էր, Ֆարուկ թագավորի, արքայադուստրեր Ֆավզիայի, Ֆայզայի և Ֆաթխայի քույրը։ Նրա նախապապը եղել է վարչապետ և արտաքին գործերի նախարար գեներալ-մայոր Մուհամմադ Շարիֆ-փաշան, որն ուներ թուրքական ծագում։

## Անձնական կյանք
Ֆաիկան 1950 թվականի ապրիլի 5-ին Սան Ֆրանցիսկոյում քաղաքացիական արարողությամբ ամուսնացել է հասարակ եգիպտացի և կոնսուլական սպա Ֆուադ Սադեկի հետ։ Սկզբում Ֆարուկ թագավորն այդ ամուսնությանը հավանություն չի տվել, բայց ավելի ուշ այն վավերացրել է։ 1950 թվականի հունիսի 4-ին նրանք Կահիրեի Կոուբա պալատում ամուսնացել են կրոնական արարողությամբ։ Ամուսնությունից հետո Ֆաիկայի ամուսինն ստացել է «բեյ» կոչումը։ Զույգն ապրել է Նեղոսի Դոկկի պալատում, և Ֆուադ Սադեկն սկսել է աշխատել որպես Եգիպտոսի արտաքին գործերի նախարար։ Նրանք ունեցել են 4 երեխա՝ 2 աղջիկ և 2 տղա։

## Մահ
Ֆաիկան տևական հիվանդությունից հետո մահացել է 1983 թվականի հունվարի 7-ին՝ 56 տարեկան հասակում։

## Պարգևներ
* Ալ-Քեմալի ադամանդներով զարդ։

## Ծանոթագրություններ

Կատեգորիա:Եգիպտոսի արքայադուստրեր
Կատեգորիա:Թագավորների դուստրեր
Կատեգորիա:Մուհամմադ Ալիի արքայատոհմ